આજકાલ વહેલાં ઉઠવાનું આઉટ ઓફ ફેશન છે. લોકો જેમનું અનુકરણ કરતાં હોય છે તેવા ફિલ્મ-સ્ટાર્સને અમે ટ્વીટર ઉપર ફોલો કરીએ છીએ. ઘણાં સ્ટાર્સની ટ્વિટ આવવાની શરૂઆત જ સવારે અગિયાર બાર-વાગ્યાથી થાય છે. જેમ કે ‘હવે હું ઉઠી. જીમ જઉં કે ન જઉં?’ જેવા પ્રશ્નો પૂછી એ લોકોને મુંઝવી નાખે છે. ફેન્સ પણ પાછાં સલાહ આપે. તો કોઈ સ્ટાર બપોરે બાર વાગ્યે ‘હજુ ઊંઘ આવે છે. આઈ લવ માય બેડ’ એવું લખી ઓફિસમાં અડધાં દિવસનું કામ કરી ચુકેલ લોકોમાં પોતાની જાત અને વ્યવસાય માટે ધિક્કાર પેદા કરે છે.